 ኮምሽነር ኤፍዲኤ ስቲፈን ሃን እዚ ኮሮናቫይረስ ንምሕካም ኣፍልጦ ዝተውሃቦ ፈላሚ መድሃኒት እዩ ኢሉ እቲ መድሃኒት ዝተውሃቦም ብኮሮናቫይረስ ብጽኑዕ ሓሚሞም ኣብ ሆስፒታል ዝደቀሱ ሰባት ጥዕንኦም ናብ ንቡር ንምምላስ ዘድልይ ግዜ ከሕጽሮ ከም ዝተርኣየ ኣብ ቀረባ እዋናት ዝተገብረ ፈተነታት የርእይ እንተኾነ ግን መጠን ሞት ኣብ ምቕናስ ብዙሕ ውጽኢታዊ ኣይነበረን ኮሮናቫይረስ ዓለምለኻዊ ዝርጋሐ ኮሮናቫይረስ ዘርኢ ሰሌዳ እቲ ነቲ መድሃኒት ኣብ ህጹጽ እዋን ንምጥቃም በቲ ትካል ዝተወሃበ ፍቓድ ምሉእ ፍቓድ ከም ዘይኮነ ክግለጽ ከሎ ንቡር ፍቓድ ንምርካብ ዝለዓለ መርመራ ከድልይ እዩ እቲ መድሃኒት ንዓቕሚ ምርባህ ናይቲ ቫይረስ ዘዳኽም እዩ ሰብ ሞያ ከም ዝብልዎ እዚ ኢቦላ ንምፍዋስ ዝተሰርሐ መድሃኒት ንኮሮናቫይረስ ዝፍውስ ተኣምራዊ መፍትሒ ጌርካ ክውሰድ ኣይግባእን ፕረዚደንት ዶናልድ ትራምፕ መድሃኒት ኢቦላ ረምደሲቪር ኮሮናቫይረስ ንምፍዋስ ኣብ ኣገልግሎት ክውዕል ክጸቕጠሉ ጸኒሑ እዩ ረምደሲቪር እቲ ን15 መዓልትታት ዝዘልቕ ምልክታት ኮሮናቫይረስ ናብ 11 መዓልትታት ክጎድል ከም ዝገበረ ሃገራዊ ኢንስቲትዩት ኣለርጅን ተመሓላለፍቲ ሕማማትን ኣሜሪካ ይገልጽ እቲ መጽናዕቲ ኣብ ኣሜሪካ ፈረንሳ ጥልያን ብሪጣንያ ቻይናን ደቡብ ኮርያን ዝርከብዎም ኣብ መላእ ዓለም ዝርከቡ ሆስፒታላት ኣብ 1,063 ተሓከምቲ እዩ ተኻይዱ ኣካያዲ ስራሕ እቲ ኢንስቲትዩት: ዶክተር ኣንቶኒ ፋውቺ: እቲ መድሃኒት ኩነታት ጥዕና እቶም ተሓከምቲ ናብ ንቡር ኣብ ምምላስ ቅልጡፍ ውጽኢት ከም ዘርኣየ ተዛሪቡ ረምደሲቪር ጥዕና እቶም ተሓከምቲ ናብ ንቡር ኣብ ምምላስን ካብ ክፍሊ ጽኑዕ ክትትል ኣይሲዩ ክወጹን ሓጋዚ እኳ እንተኾነ ብኮሮናቫይረስ ዝስዕብ ሞት ይከላኸል እንተኾይኑ ግና እቲ መጽናዕቲ ኣየነጸረን ዛጊት ብዙሕ ዘይተመለሰ ሕቶታትኳ እንተሎ እቲ ነቲ መድሃኒት ዘፍርይ ኣብ ካሊፎርንያ ዝርከብ ኩባንያ ጊልኣድ ነቶም ናይ መተንፈሲ ሓገዝ ዝግበረሎም ተሓከምቲ ን10 መዓልትታት ነቶም ናይ ምስትንፋስ ጸገም ዘይብሎም ድማ ን5 መዓልታት ረምደሲቪር ክወሃቡ ይመክር ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ ኣብ ቀረባ ግዜ መድሃኒት ይርከብዶ ይኸውን? 